open-index/open-wikipedia-markdown huggingface dataset:
Työväen Lehti (Helsinki)

**Työväen Lehti** oli Helsingissä vuosina 1895–1896 ilmestynyt sanomalehti.

*[[Kansan Lehti (1893–1897)|Kansan Lehden]]* liitteenä kerran viikossa ilmestynyt *Työväen Lehti* edusti linjaltaan wrightiläistä työväenliikettä. Sen tehtävänä oli toimia radikaalistuvan *[[Työmies|Työmiehen]]* kilpailijana. Lehden toimittaja ja julkaisija oli raittiusmiehenä tunnettu Matti Helenius.

## Lähteet

## Aiheesta muualla
* ''Työväen Lehti'' digitoituna kansalliskirjastossa
Työn Valta (Helsinki)

**Työn Valta** oli Helsingissä vuosina 1917–1919 ilmestynyt oikeistososiaalidemokraattien sanomalehti.

Vihtori Kososen johtamat SDP:n revisionistit perustivat *Työn Vallan* vuoden 1917 yleislakon jälkeen. Kososen ohella lehden ensimmäisen toimituskunnan muodostivat toimitussihteeri Elias Siippainen sekä Pekka Häkli, Timo Korpimaa, Väinö Valvanne ja Paavo V. Viitanen. 

Lehden tehtävänä oli vastustaa puolueen radikalisoitumista. Samaa linjaa edusti viipurilainen *[[Itä-Suomen Työmies (Viipuri)|Itä-Suomen Työmies]]*. Lehti oli sisällissodan aikana punaisten lakkauttama, mutta alkoi ilmestyä uudelleen sodan jälkeen. *Työn Valta* ei ollut missään vaiheessa SDP:n virallinen äänenkannattaja, ja sen taustaryhmä suunnitteli bolševismin vastaisen sosialistipuolueen perustamista. Sosialistinen Työpuolue perustettiin vuoden kestäneen valmisteluvaiheen jälkeen kesäkuussa 1919, ja Työn Vallasta tehtiin puolueen äänenkannattaja.

*Työn Valta* ilmestyi eri aikoina yhdestä kuuteen kertaan viikossa. Sen toimittajana ja aluksi myös julkaisijana oli Vihtori Kosonen. Vuonna 1919 julkaisijayhtiöksi perustettiin Sanomalehti Oy Työnvalta. Osakeyhtiö teki pian konkurssin.

## Lähteet

## Aiheesta muualla
* ''Työn Valta'' digitoituna kansalliskirjastossa
Työn Valta

**Työn Valta** -nimisiä lehtiä on ollut useita:

* *[[Työn Valta (Helsinki)|Työn Valta]]*, Helsingissä vuosina 1917–1919 ilmestynyt oikeistososiaalidemokraattien sanomalehti
* *Työn Valta*, Kajaanissa ilmestyneen *[[Työväen Lehti (Kajaani)|Työväen Lehden]]* nimi vuonna 1921
* *[[Työn Valta (SKDL:n lehti)|Työn Valta]]*, Hämeenlinnassa ja Lahdessa vuosina 1945–1950 ilmestynyt SKDL:n sanomalehti
The Rolling Stones 1st American Tour 1964

**The Rolling Stones 1st American Tour 1964** oli The Rolling Stones -yhtyeen ensimmäinen Yhdysvaltain-kiertue. Kiertue promotoi yhtyeen *[[The Rolling Stones (albumi)|The Rolling Stones]]* -albumia.

## Kiertuepäivät

## Kappaleet
#Not Fade Away
#Talkin’ ’Bout You
#I Wanna Be Your Man
#Hi-Heeled Sneakers
#Route 66
#Walking The Dog
#Tell Me
#Beautiful Delilah
#Can I Get a Witness
#I Just Want to Make Love to You
#I’m Alright
Bortalan mongolien autonominen prefektuuri

**Bortalan mongolien autonominen prefektuuri** (, , ) on autonominen prefektuuri Kiinan Xinjiangin uiguurien autonomisen alueen luoteisosassa. Prefektuurin pinta-ala on 24&nbsp;934 neliökilometriä. Väkiluku vuonna 2010 oli 443&nbsp;680. Prefektuurin päähallintopaikka on Bole (Bortala), joka sijaitsee linnuntietä noin 460 kilometriä autonomisen alueen pääkaupunki Ürümqistä länsiluoteeseen.

## Hallinnollinen jako

Piirikuntatasolla Bortalan autonominen prefektuuri jaetaan kahteen piirikuntatason kaupunkiin ja kahteen piirikuntaan (numerointi kuten oheisessa kuvassa):

; Piirikuntatason kaupungit (2)
* 1. Bole (Bortala)
* Alashankou (ei numeroitu kuvassa)
; Piirikunnat (2)
* 2. Jinghe
* 3. Wenquan (Arixang)

## Lue lisää
* Xinjiangin mongolit

## Lähteet

## Aiheesta muualla
Tornion Uutiset

**Tornion Uutiset** oli Torniossa vuosina 1905–1912 ilmestynyt sanomalehti.

*[[Tornio (sanomalehti)|Tornio]]*-lehden lakkauttamisen jälkeen vuonna 1901 Tornion kaupunki oli jäänyt vaille omaa sanomalehteä. Vuonna 1905 lehtiä alkoi ilmestyä kaksikin, *[[Tornion Lehti]]* ja vaatimattomampi *Tornion Uutiset*. Kilpailijaansa verrattuna *Tornion Uutiset* oli suunnattu selvemmin maaseutuväestölle. Vuoden 1905 suurlakon jälkeen se julistautui linjaltaan suomenmieliseksi, kansanvaltaiseksi ja perustuslailliseksi. Kyseessä ei kuitenkaan ollut poliittinen lehti, vaan pikemmin julkaisijansa Gustaf Adolf Ryynäsen liikeyritys. Yhdestä kolmeen kertaan viikossa ilmestynyt *Tornion Uutiset* lakkasi taloudellisesti kannattamattomana.

## Lähteet

## Aiheesta muualla
* ''Tornion Uutiset'' digitoituna kansalliskirjastossa
Andrea Motis & Joan Chamorro Group

**Andrea Motis & Joan Chamorro Group** (tai lyhyemmin Motis & Chamorro Group) on barcelonalainen jazzyhtye.

Yhtyeen laulusolisti ja trumpetisti on Andrea Motis. Motis soittaa yhtyeessä lisäksi sopraano- ja alttoaksofonia. Yhtyeen toisena taiteellisena johtajana toimii Andrean mentori ja entinen soitonopettaja Joan Chamorro (s. 1963) joka soittaa yhtyeessä kontrabassoa sekä tenori- ja baritonisaksofonia. Chamorro tunnetaan pitkän linjan jazzmuusikkona ja erityisesti baritonisaksofonistina, mutta myös arvostettuna musiikkipedagogina sekä Sant Andreu Jazz Bandin perustajana ja johtajana.  Lisäksi yhtyeeseen kuuluvat Ignasi Terraza (piano, Hammond-urut), Josep Traver (kitara) sekä Esteve Pi (rummut).

Yhtyeen peruskokoonpano on siis kvintetti(5), mutta se esiintyy säännöllisesti myös pienemmissä kvartetti- tai trio- kokoonpanoissa ilman pianoa, rumpuja tai molempia. Esiintyvän kokoonpanon nimen loppuosana on vastaavasti joko Quintet, Quartet tai Trio. Yhtye esiintyy säännöllisesti myös muiden nuorten solistien kanssa.

## Ohjelmisto
Yhtyeen ohjelmisto oli alun perin pääosin perionteistä jazzia 1930-1950 -luvuilta (swing, bebop, hard bop) sekä latinalaisamerikkalaista musiikkia, lähinnä brasilialaista bossa novaa. Yhtye soittaa myös populaarimusiikista ja musikaaleista tunnettuja kappaleita jazz-sovituksina sekä yhtyeen jäsenten (Chamorro, Motis, Terraza) sävellyksiä. Laulusolisti Motis laulaa etupäässä englannin ja portugalin kielillä, mutta myös espanjaksi ja äidinkielellään katalaaniksi.

## Konsertit
Yhtye esiintyy pääosin Espanjassa ja sen naapurimaissa, mutta myös muualla Euroopassa. Yhtye on konsertoinut myös muun muassa latinaiaisessa Amerikassa, Yhdysvalloissa ja Etelä-Afrikassa. Keväällä 2015 yhtye teki konserttikiertueen Japanissa yhdessä Saksofonisti Scott Hamiltonin kanssa  ja on sen jälkeen esiintynyt Japanissa useita kertoja. Loppuvuonna 2015 Motis & Chamorro Group esiintyi Bostonissa Yhdysvalloissa yhdessä kuubalaisen Buena Vista Social Club -orkesterin kanssa tämän jäähyväiskonserttikiertueella.

## Diskografia
* *Live at Jamboree* (2013). CD + DVD.
* *Live at Casa Fuster* (2014)
* *Live at Palau de la Musica* (2015)
* *Joan Chamorro Nonet & More plays Alfons Carrascosa's Arrangements, feat. Dick Oatts* (Temps Record 2016)
* *He's Funny That Way* (EP, Impulse! 2016)
* *Emotional Dance* (Impulse! 2017)
* *Do Outro Lado do Azul* (Verve 2019)

## Lähteet

## Aiheesta muualla
Bandcamp:
* http://andreamotisjoanchamorro.bandcamp.com/ Kuunneltavissa ilmaiseksi.
* CD- ja DVD-levyt, kiertueaikataulut: http://jazztojazz.com/en/
Youtube:
* Andrea Motis & Joan Chamorro Quintet ft. Sott Hamilton: Lullaby of Birdland (2012)
* Andrea Motis & Joan Chamorro Quintet ft. Scott Hamilton: Moody's Mood for love (2012)
* Joan Chamorro Nonet ft. Dick Oatts: Happy Love (J. Chamorro) (2014)
* Joan Chamorro Nonet ft. Dick Oatts: Samba em Preludio(Baden Powell, Vinicius de Moraes) (2014)
* Rita Payes & Joan Chamorro group: Ain't She Sweet (2016)
* Joan Chamorron Youtube-kanava
Laskutusosuuskunta

**Laskutusosuuskunta** hoitaa asiakkaidensa puolesta laskutuspalvelua ja siten auttaa henkilöitä työllistymään yrittäjämäisesti omassa työssään ilman omaa juridista yhtiötä. Laskutusosuuskuntien avulla yksityishenkilö voi laskuttaa oman työsuorituksensa ilman omaa yritystä. Käytännössä työsuorituksia tarjoava henkilö vastaa tällöin itse omasta asiakashankinnasta, päättää millä ehdoilla tekee työsuorituksia ja sopii työn teettäjän kanssa työsuorituksen sisällöstä, aikataulusta ja hinnasta. Asiakkaita voivat olla yritykset, yhteisöt sekä kotitaloudet. Kun työsuoritus on siinä vaiheessa, että asiakasta voi laskuttaa laskutusosuuskunta lähettää laskun työn teettäjälle. Useat laskutusosuuskunnan myös hyväksyvät käteismaksut sekä maksulaitteilla tapahtuneet maksut.

Kevytyrittäjyys on terminä viime aikoina muodostunut kuvaamaan laskutusosuuskuntien kautta tapahtuvaa toimintaa. Toinen nimitys toiminnalle on sateenvarjoyritys.
Kevytyrittäjyys

**Kevytyrittäjä** on ammatinharjoittaja, jolla ei ole omaa yritystä. Kevytyrittäjä hankkii itselleen asiakkaat ja toteuttaa saamansa tilaukset, mutta teettää yrityksen laskutuksen ja kirjanpidon alan palveluyrityksellä, laskutuspalvelulla.

Laskutuspalveluiden palvelumaksut vaihtelevat noin 2-8 prosentin välillä laskutettavasta summasta laskettuna.

Kevytyrittäjyys on uusi tapa työllistää itsensä ja keino hankkia lisäansioita.

Kevytyrittäjyyden sijoittuminen palkansaaja-yrittäjä -akselille riippuu tarkastelukulmasta. Palkansaajia kevytyrittäjät ovat verotuksen, vakuutuksen ja kirjanpitovelvollisuuden näkökulmasta, mutta yrittäjiä työttömyysturvan näkökulmasta. Esimerkiksi verotuksessa kevytyrittäjän asema on epäselvä.

Syyskuussa 2018 Uusi työ ry raportoi Suomessa olevan yli 100&nbsp;000 kevytyrittäjää.

Kevytyrittäjien määrä on sittemmin kasvanut. Vuoden 2021 lopussa pelkästään Uusi työ ry:n jäsenyrityksillä oli 217&nbsp;000 käyttäjää.

## Asema
### Työllisyys
Lainsäädännössä kevytyrittäjyys-termiä ei tunneta vaan muussa kuin virka- tai työsuhteessa työllistyviä kutsutaan joko itsensä työllistäjiksi tai muussa omassa työssä työllistyväksi. 

Kevytyrittäjä on työoikeudellisesta näkökulmasta yrittäjä, jos hän tekee ansiotyötä olematta työsopimuslain tarkoittamassa työsuhteessa. 

Itsensä työllistäjä maksaa itse työttömyysvakuutus- ja sairausvakuutusmaksunsa ja eläkkeensä ja ottaa itselleen tapaturmavakuutuksen. Jos laskutusyrittäjällä ei ole y-tunnusta, hän ei voi tehdä muun muassa alv-vähennyksiä verotuksessa.

### Verotus
Verotuksessa kevytyrittäjää voidaan kohdella palkansaajana, vaikka hänet työ- ja sosiaalivakuutuksessa katsottaisiinkin yrittäjäksi. Tällöin laskutuspalvelu ja laskutusyrittäjä ovat sopineet muodollisesta työsuhteesta ja laskutuspalvelun yrittäjälle maksama suorituslaji on palkkaa. 

Jos työsuhteesta ei ole sovittu, on suorituslaji työkorvausta.

## Lähteet
Tornion Lehti

**Tornion Lehti** oli Torniossa vuosina 1905–1926 ilmestynyt sanomalehti.

Johan Vilhelm Heickellin *[[Tornio (sanomalehti)|Tornion]]* lakkauttamisen jälkeen vuonna 1901 Tornion kaupunki jäi vuosiksi vaille omaa sanomalehteä. Vuoden 1905 alussa Heickell perusti *Tornion Lehden*, jonka kilpailijaksi ilmestyi pian *[[Tornion Uutiset]]*. *Tornion Lehti* oli autonomian ajan laimean nuorsuomalainen ja kannatti vuoden 1918 hallitusmuototaistelussa tasavaltaa. Muuten se oli etupäässä epäpoliittinen paikallinen uutislehti.

Kahdesti viikossa ilmestyneen lehden levikki oli 700 kappaletta vuonna 1926. Sen vastaavina toimittajina ja julkaisijoina työskentelivät J. W. Heickell (1905–1917), Eino Haataja (1917–1920) ja F. F. Rautio (1920–1926). Vuonna 1926 Rautio myi lehden kokoomuslaisille, jotka perustivat sen tilalle *[[Perä-Pohja]]n*.

## Lähteet

## Aiheesta muualla
* ''Tornion Lehti'' digitoituna kansalliskirjastossa
Petra Nieminen

**Petra Nieminen** (s. 4. toukokuuta 1999 Tampere) on suomalainen jääkiekkoilija, pelipaikaltaan hyökkääjä. Hän edustaa Svenska damhockeyliganisa pelaavaa Luleå HF:ää. Hän laukoo vasemmalta ja on pituudeltaan 168&nbsp;cm.

Nieminen pelasi aiemmin Mestistä Tampereen Tapparassa. Naisten liigan Team Kuortanetta hän edusti kaudesta 2015–2016 kauteen 2017–2018 asti. Kaudesta 2018–2019 lähtien hän on edustanut  SDHL:lässä pelaavaa Luleå HF:ää. Hän saavutti Kuortaneella SM-pronssia 2018 ja voitti Luleåssa Ruotsin-mestaruuden 2019, 2021, 2022, 2023 ja 2024. 

Nieminen on pelannut naisten SM-sarjassa/liigassa kaikkiaan 69 runkosarjaottelua, joissa hän on tehnyt 42 maalia ja antanut 37 maalisyöttöä. Pudotuspeleissä hän on tehnyt 12 ottelussa kymmenen maalia ja antanut yhdeksän maalisyöttöä. Ruotsin pääsarjassa hän on pelannut 201 runkosarjaottelua, joissa hän on tehnyt 142 maalia ja antanut 137 maalisyöttöä. Pudotuspeleissä hän on tehnyt 55 ottelussa 38 maalia ja antanut 32 maalisyöttöä.

Nieminen valittiin SM-sarjan kauden tulokkaaksi ja kakkostähtikentällisen laitahyökkääjäksi kaudella 2015–2016. Hänet valittiin sarjan parhaaksi hyökkääjäksi ja tähtikentällisen pelaajaksi kaudella 2017−2018. Hänet valittiin Ruotsin liigan pudotuspelien arvokkaimmaksi pelaajaksi 2023. Hän voitti SHDL:n runkosarjan maalitilaston kausilla 2022–2023 ja 2023–2024 sekä pudotuspelien maali- ja pistepörssin kaudella 2022–2023.

Nieminen pelasi alle 18-vuotiaiden MM-kilpailuissa 2015, 2016 ja 2017. Hän teki maalin ensimmäisessä naisten maaottelussaan Venäjää vastaan helmikuussa 2016. Hän kuului Suomen MM-kisajoukkueeseen, joka sijoittui neljänneksi 2016 ja pronssijoukkueeseen 2017. Pyeongchangin olympialaisissa 2018 hän saavutti pronssia ja Suomen MM-kilpailuissa 2019 hopeaa.. Hän saavutti MM-pronssia Calgaryssa 2021, ja voitti kisojen maalitilaston kuudella maalillaan. Hänet valittiin myös All Stars -kentälliseen. Pekingin olympialaisissa hän pelasi Suomen pronssijoukkueessa seitsemän ottelua tehopistein 3+5=8. Hän pelasi MM-kilpailuissa myös 2022 ja 2023. Suomen saavuttaessa MM-pronssia Yhdysvalloissa 2024 hän pelasi seitsemän ottelua, joissa teki kolme ja syötti kaksi maalia. MM-pronssia oli saavutuksena myös Tšekin MM-kilpailuissa 2025, ja siellä Nieminen pelasi seitsemän ottelua, joissa hän teki yhden maalin ja sai kaksi syöttöpistettä.

Nieminen on pelannut kauden 2023–2024 loppuun mennessä 227 naisten maaottelua ja kerännyt niissä tehopisteet 106+101=207. MM-kilpailuissa hän on tehnyt vuoden 2025 kisat mukaan lukien 53 ottelussa 23 maalia ja antanut 18 maalisyöttöä, olympialaisissa 13 ottelussa kuusi maalia ja seitsemän maalisyöttöä.

## Lähteet
Paul Sabatier -yliopisto

**Paul Sabatier yliopisto** (ransk. *L'université Toulouse III - Paul Sabatier* eli *UPS*), tunnetaan myös nimellä *université Paul Sabatier (Toulouse 3)*. Se sijaitsee Vallée de l’Aérospatiale Toulousessa. Yliopistossa on yli 32 000 opiskelijaa. Sen nimi arvosanoin kemisti Paul Sabatier.

Kansainvälisten rankkausten perusteella yliopistoa pidetään yhtenä Ranskan parhaista. Hän on jäsenenä Université Fédérale Toulouse Midi-Pyrénées.

## Lähteet

## Aiheesta muualla

* Viralliset kotisivut
Karl Vennberg

**Karl Gunnar Vennberg** (11. huhtikuuta 1910 – 12. toukokuuta 1995 Blädinge, Ruotsi) oli ruotsalainen kirjailija ja kriitikko, Erik Lindegrenin tavoin keskeisiä fyrtiotalismin runoilijoita ja teoreetikkoja (ilmenee ainakin kokoelmissa *Halmfackla* ja *Tideräkning*). Vennberg kuului 1940-luvun analyyttisen suunnan edustajiin. Hän kirjoitti pessimististä lyriikkaa, jossa ovat ääripäinä älyllisyys ja tunne ja jolle ominaisia sävyjä ovat ironia, epätoivoisuus ja rikkinäisyys. Vuonna 1972 Vennberg sai Pohjoismaiden neuvoston kirjallisuuspalkinnon kokoelmastaan *Sju ord på tunnelbanan*. Hän oli kulttuuritoimittaja muun muassa *[[Aftonbladet]]issa* vuosina 1957–1965.

## Palkinnot ja tunnustukset
Lähde
* Aniara-palkinto 1988
* Carl Emil Englund -palkinto 1979
* De Nios stora pris 1957
* Pilot-palkinto 1993
* Pohjoismaiden neuvoston kirjallisuuspalkinto 1972
* Ruotsin radion runopalkinto 1977

## Teokset
**Halmfackla* (1944)
**Tideräkning* (1945)
**Fiskefärd* (1949)
**Gatukorsning* (1952)
**Synfält* (1954)
**Tillskrift* (1960)
**Sju ord på tunnelbanan* (1971)
**Vägen till Spånga Folkan* (1976)
**Från ö till ö* (1979)

### Suomennettuja runoja
;Lähde
* Jos läheisyydessä olisi puhelin (Om det fanns telefon), suom. Aale Tynni, teoksessa: *Tuhat laulujen vuotta: valikoima länsimaista lyriikkaa*, toim. Aale Tynni, Helsinki: WSOY 1974 , 2004 WSOY  
* Kuunnellessani eräänä elokuun päivänä 1969 Šostakovitšin pianokvintettoa, Op. 57, joka vuonna 1941 sai Stalinin palkinnon (Medan jag en augustidag 1969 hörde Sjostakovitjs), suom. Pentti Saaritsa, teoksessa: *Salaperäinen seurue: runoja jotka tulivat ja jäivät*, suom. ja toim. Pentti Saaritsa, WSOY 1997 
* Mitä uskoin paheistasi, suom. Lasse Heikkilä, teoksessa: *Miekkalintu: teemoja*, Helsinki: Otava 1949 
* Muunnelmia eräästä Montaignen teemasta (Variation på ett tema hos Montaigne), suom. Tuomas Anhava, teoksessa: *Kaksitoista kirjailijaa*, suom. Toini Havu ym., Helsinki: Pohjola-Norden 1973
* Todellisuuden harha, suom. Lasse Heikkilä, teoksessa: *Miekkalintu: teemoja*, Helsinki: Otava 1949

## Lähteet
Suursavolainen

**Suursavolainen** oli Mikkelissä vuosina 1921–1932 ilmestynyt sanomalehti.

*Suursavolainen* perustettiin maalaisliiton epäonnistuneen *[[Savola (lehti)|Savola]]*-lehtihankkeen jatkajaksi. Sisällöltään heikko lehti myytiin vuonna 1922 jyväskyläläiselle *[[Saarijärven Paavo (sanomalehti)|Saarijärven Paavolle]]*. Vuoden 1925 loppuun saakka sitä painettiin Jyväskylässä, jolloin se poikkesi emolehdestään vain paikallisuutisten osalta. Vuonna 1926 Mikkeliin perustettiin oma lehtiyhtiö ja kirjapaino ja *Suursavolaista* alettiin toimittaa aitosuomalaisuuden hengessä. Tappiollinen lehti lopetettiin 1930-luvun alun pulavuosina.

Kolmesti viikossa ilmestyneen lehden levikki oli 3&nbsp;000 kappaletta vuonna 1926. Sen päätoimittajina työskentelivät Toivo Korpilinna (1921), Aaro Liukkonen (1921–1922), Eero Lappalainen (1922–1925), Väinö S. J. Laamanen (1926–1930) ja Aarne Näre (1930–1932).

## Lähteet

## Aiheesta muualla
* ''Suursavolainen'' digitoituna kansalliskirjastossa
Pokémon-elokuva Valkoinen: Victini ja Zekrom / Pokémon-elokuva Musta: Victini ja Reshiram

**Pokémon-elokuva Valkoinen: Victini ja Zekrom / Pokémon-elokuva Musta: Victini ja Reshiram** () ovat kaksi versiota, jotka muodostavat neljännentoista kokopitkän Pokémon-elokuvan, vuodelta 2011. Yhdysvalloissa ne julkaistiin joulukuussa 2011, ja Suomessa TV-ensi-ilta oli vuonna 2012. Elokuvasta julkaistiin kaksi erilaista, hiukan toisistaan poikkeavaa versiota. Pääpokémonina on molemmissa versioissa "voittopokémon" Victini sekä lohikäärmepokémonit Zekrom ja Reshiram.

## Äänirooleissa

Tunnuslaulun esittävät suomenkielisessä versiossa Antti Matikainen ja Raili Raitala. Elokuvan loppulaulun "Sua tähti johdattaa" laulaa White-versiossa Antti Timonen ja Black-versiossa Raili Raitala.

## Suomenkielinen toteutus
* Äänitys ja ohjaus: Mikko Laiho ja Kari Leppälä
* Käännös: Jukka Jaatinen
* Sovitus: Tanja Teittinen
* Tuotanto: SDI Media A/S, Suomen sivuliike
Naisvuoren vesitorni

**Naisvuoren vesitorni** on vuosina 1911–1912 rakennettu vesitorni ja näköalatorni Mikkelin Naisvuorella. Sen suunnittelija on arkkitehti Selim A. Lindqvist. Torni poistui vesihuoltokäytöstä vuonna 1953, ja se on toiminut siitä lähtien vain näkötornina. Tuolloin Mikkeliin valmistui uusi suurempi vesitorni.

Tornin vesisäiliön tilavuus oli 450&nbsp;m³. Vesitornin pohjakerrokseen sijoitettiin keittiö ja sen reunaan katoksellinen paviljonkihuone. Rakennuksen avajaisia vietettiin vappuna 1912. Se on Suomen toiseksi vanhin varsinainen vesitorni ja vanhin säilynyt vesitorni, sillä vuonna 1910 valmistunut Hangon vanha vesitorni tuhoutui vuonna 1941.

## Lähteet
*

### Viitteet

## Aiheesta muualla
Santa María del Naranco

**Santa María del Naranco** on esiromaaninen kirkko Pohjois-Espanjassa, kolmen kilometrin päässä Oviedon kaupungista. Kuningas Ramiro I rakennutti sen vuonna 848 ja käytti sitä palatsina; myöhemmin se muutettiin kirkoksi.

## Lähteet

## Aiheesta muualla
Ramiro I

**Ramiro I** tarkoittaa seuraavia:

*Ramiro I, Asturian kuningas vuosina 842–850
*Ramiro I, Aragonian kuningas vuosina 1035–1063.
Nexstim

**Nexstim** on suomalainen lääkintälaitteita kehittävä ja tuottava yritys, joka on erikoistunut navigoidun magneettistimulaation kehittämiseen. Menetelmää sovelletaan mm. ennen aivoleikkauksia tehtävässä aivojen kartoituksessa. Vuonna 2014 Nexstimin liikevaihto oli noin 2,0 miljoonaa euroa ja tilikauden tulos 9,2 miljoonaa euroa tappiollinen. Yritys työllisti samana vuonna 33 henkilöä.

Nexstimin perusti Risto Ilmoniemi yhdessä Pekka Puolakan ja Markku Lahdenpään kanssa vuonna 2000, kun se irtautui Teknillisen korkeakoulun (nykyisen Aalto-yliopiston), Helsingin yliopiston ja HUS:n yhteisestä BioMag-laboratorion tutkimusprojektista. Yrityksen osakkeilla on marraskuusta 2014 asti käyty kauppaa Helsingin ja Tukholman First North -markkinapaikoilla. Nexstim oli kaikkien aikojen ensimmäinen yritys, joka listautui yhtä aikaa kahdelle Nasdaq-markkinapaikalle.

## Lähteet

## Aiheesta muualla
* Nexstim
Fosforipentabromidi

**Fosforipentabromidi** (PBr5) on bromin ja fosforin muodostama epäorgaaninen yhdiste. Yhdistettä voidaan käyttää orgaanisen kemian synteeseissä bromaavana reagenssina.

## Ominaisuudet
Fosforipentabromidi on huoneenlämpötilassa keltaista tai kellanpunertavaa kiteistä ainetta. Yhdiste liukenee hiilidisulfidiin ja eräisiin orgaanisiin liuottimiin kuten tetrakloorimetaaniin ja bentseeniin, mutta reagoi kiivaasti veden kanssa fosforihapoksi ja vetybromidiksi. Kiinteänä yhdiste koostuu tetrabromifosfoniumioneista ja bromidiioneista ([PBr4]Br). Kuumennettaessa fosforipentabromidia se hajoaa helposti fosforitribromidiksi ja bromiksi. Asetonitriililiuoksessa yhdiste on sähkönjohde.

## Valmistus ja käyttö
Fosforipentabromidia voidaan valmistaa bromin ja fosforitribromidin välisellä reaktiolla tai punaisen fosforin ja bromiylimäärän välisellä reaktiolla.
:PBr3 + Br2 → PBr5

Fosforipentabromidia voidaan käyttää orgaanisen kemian synteeseissä bromausreagenssina. Se reagoi muun muassa sekundääristen alkoholien kanssa alkyylibromideiksi ja fenolien kanssa aryylibromideiksi. Karboksyylihapot reagoivat happobromideiksi.

## Lähteet
Teo LT

**Teo LT Ab** (vuoteen 2006 saakka *Lietuvos Telekomas*) oli liettualainen tietoliikenneyhteyksiä ja -palveluja tarjoava pörssiyritys. Teo LT:n osake noteerattiin Vilnan pörssissä. Helmikuussa 2016 osake kuului kymmenen keskeisen Baltian maissa kotipaikkansa pitävän pörssiyrityksen muodostamaan OMX Baltic 10 -indeksiin.

Teo LT oli ruotsalaisen Telia Companyn tytäryhtiö, josta se omisti 88,15&nbsp;%:n osuuden. Teo LT yhdistettiin 1. helmikuuta 2017 Telian muiden liettualaisten tytäryhtiöiden, Omnitelin ja Baltic Data Centerin kanssa yhteisen *[[Telia Lietuva]]* -yhtiön alle.

## Lähteet

## Aiheesta muualla
OMX Baltic 10

**OMX Baltic 10** (**OMXB10**; ISIN-tunnus SE0001850033) on Nasdaqin kymmenen keskeisen Baltian maiden pörsseissä (Tallinna, Riika, Vilna) noteeratun yrityksen kurssikehitystä seuraava euromääräinen osakeindeksi.

## Indeksin koostumus
OMX Baltic 10 -indeksiin kuuluivat tammikuussa 2019 seuraavien yritysten osakkeet:
 

## Lähteet

## Aiheesta muualla
* Nasdaq: Graafinen kuvaaja OMXB10-indeksiarvon kehitys edellisen vuoden aikana
Triflunordatsepaami

**Triflunordatsepaami** (tunnetaan myös nimellä **Ro5-2904**) on bentsodiatsepiinijohdannainen lääkeaine, joka sitoutuu voimakkaasti GABAA-reseptoriin. Aineella on kouristuksia ehkäisevä vaikutus.

## Katso myös
* Nordiatsepaami

## Lähteet
Sisä-Suomi

**Sisä-Suomi** oli Jyväskylässä vuosina 1923–1970 ilmestynyt kokoomuslainen sanomalehti. Vuosina 1951–1961 sen nimenä oli *Jyväskylän Sanomat* ja vuosina 1962–1970 *Keski-Suomen Iltalehti*.

Vuonna 1918 perustetun *[[Keskisuomalainen|Keskisuomalaisen]]* siirryttyä edistyspuolueen kannattajaksi Jyväskylän kokoomuslaiset ryhtyivät Sakari Kuusen johdolla puuhaamaan omaa äänenkannattajaa. Vuosina 1925–1930 sen julkaisijana toimi K. J. Gummeruksen kustannusliike. Oltuaan lapuanliikkeen ja IKL:n kannalla *Sisä-Suomi* sanoutui vuonna 1936 irti oikeistoradikalismista. Lehti menestyi 1930-luvulla hyvin, mutta alkoi jo sotavuosina menettää asemiaan *Keskisuomalaiselle*. Se yritti pelastautua muuttumalla selvemmin yleislehdeksi ja sittemmin iltalehdeksi, vaihtamalla nimeä ja ottamalla liberaalit mukaan julkaisijaksi. Pienilevikkinen kokoomuslehti lopetettiin Yhtyneiden Paperitehtaiden kaltaisten suuryritysten tuen kadottua.

*Sisä-Suomi* ilmestyi vuonna 1924 kolmesti, vuosina 1925–1943 ja 1959–1968 kuudesti, vuosina 1944–1959 seitsemän kertaa ja vuosina 1968–1970 viidesti viikossa. Vuosina 1927–1929 se julkaisi myös kolmipäiväistä ja vuosina 1927–1929 ja 1932 kerran viikossa ilmestynyttä painosta. Lehden levikki oli 1930- ja 1940-luvuilla 4&nbsp;000–5&nbsp;000 ja vuonna 1957 yli 8&nbsp;000 kappaletta. Vuonna 1968 levikki oli laskenut 3&nbsp;000:een. Päätoimittajina ja vastaavina toimittajina työskentelivät Oskari Tissari (1924), Uuno Halminen (1924), Vilho Vihtori Viita (1924–1925), Martti Raitio (1925–1929 ja 1930–1931), Heikki Halmesmäki (1929–1930), Vilho Mäkipuro (1930), Veikko Sariola (1931), Väinö Valorinta (1931–1932), Arvi V. Mäkinen (1932–1938 ja 1944), Matti Karjalainen (1938–1939), Akseli Routavaara (1939–1944) ja Kyösti Sorjonen (1945–1970).

## Lähteet

## Aiheesta muualla
* ''Sisä-Suomi'' digitoituna kansalliskirjastossa
Merko Ehitus

**AS Merko Ehitus** on Viron suurin rakennusyhtiö. Merko Ehituksen osake noteerataan Tallinnan pörssissä, missä se on kuulunut OMX Baltic 10 -indeksiin, joka on Nasdaqin osakeindeksi kymmenen keskeisen Baltian maissa kotipaikkansa pitävän pörssiyhtiön osakkeelle.

Yhtiö perustettiin 5. marraskuuta 1990 alkujaan nimellä *AS EKE Merko* ja nykymuotoonsa nimi vaihdettiin vuonna 1996. Merko Ehitus listautui Tallinnan pörssiin vuonna 1997. Vuonna 1998 liiketoiminta kasvoi yritysostolla Latviasta ja Liettuasta, jonka myötä Merko Ehitus nousi Viron ja Baltian maiden suurimmaksi rakennusyhtiöksi. Vuonna 2003 Merko Ehituksen pääkonttori muutti Tallinnassa osoitteeseen Järvevana 9G. Yhtiö laajensi toimintaansa Norjaan vuonna 2016 hankkimalla enemmistön paikallisesta Peritus Entreprenør AS -rakennusliikkeestä.

## Lähteet

## Aiheesta muualla
* Merko -konsernisivusto 
* Merko Ehitus Eesti
Google Mars

**Google Mars** on Google Earthin palvelu, jonka avulla voi katsoa Marsin pintaa samalla tavalla kuin Maan. Lisäksi siinä on joitain erikoisominaisuuksia.

## Ominaisuuksia
Google Earthin Mars-ominaisuuden avulla voi:

*katsella NASA:n vain muutamia tunteja aikaisemmin lataamia kuvia Live-lähetys Marsista -tasossa
*käydä Marsissa Public radio -radioaseman juontaja Ira Flatowin tai Bill Nyen (tiedemies) juontamalla vuorovaikutteisella tutustumismatkalla
*katsella 3D-mönkijämallineita ja seurata niiden jälkiä korkearesoluutioisissa 360 asteen panoraamakuvissa
*etsiä kuuluisia Marsin maamerkkejä, kuten Marsin kasvoja tai Olympus Mons -vuorta.

## Lähteet
Vuohi ja Tahitin täysikuu

**Vuohi ja Tahitin täysikuu** on Maailmanmatkaajan seikkailut -lastenlevysarjan kolmas osa. Albumilla seikkailee Julia Vuoren luoma Vuohi. Kappaleet ovat Pessi Levannon säveltämiä ja Marjatta Levannon sanoittamia. 

Albumin kappaleissa Vuohi matkustaa Egyptiin tutkimaan muumioiden kirousta, kiipeää Tarragonan ihmispyramidin huipulle, opettelee kutomaan lentävän maton, tanssii balettia  Moskovan Bolšoi-teatterissa, juhlii Jamaikalla ja Tahitilla sekä pygmien kanssa Kongossa, ratsastaa Pampalla, järjestää herkkupöydän kuolleiden hengille Kuala Lumpurissa, solmii kukkaseppeleitä lehmille Alpeilla, valmistaa teetä Taiwanissa ja rentoutuu joogan avulla Intiassa.

## Kappaleet
Kaikki sanoitukset Marjatta Levanto. Sävellykset Pessi Levanto, jos ei toisin mainittu.

#
#
#
#
#
#
#
#
#
#
#
#

## Muusikot
* Pirjo Aittomäki – laulu
* Vuokko Hovatta – laulu
* Hannu Lepola – laulu
* Pessi Levanto – piano, koskettimet ja laulu
* Tuure Koski – bassot
* Sami Kuoppamäki – rummut, perkussiot

### Tuotanto
* Pessi Levanto – tuottaja, äänittäjä (lauluosuudet)
* Risto Hemmi – äänittäjä (yhtyeosuudet, Finnvox)
* Miikka Huttunen – miksaaja (Neomusic-studio)
* Svante Forsbäck – masteroija (Chartmakers)
Google Moon

**Google Moon** on Google Earthin palvelu, jonka avulla voi katsoa virtuaalisesti Kuun pintaa.

## Ominaisuuksia
*3D-mustavalkokuvaa Kuusta, joka näyttää kuin katsoja kiertäisi Kuuta sen kiertoradalla
*Korkeus, jonka avulla näkee eri paikkojen korkeuserot
*Apollo-lentojen laskeutumisalueet

## Katso myös
*Google Earth
*Google Mars

## Aiheesta muualla
*https://www.google.com/moon/about.html *(englanniksi)*
Talenom

**Talenom Oyj** on suomalainen tilitoimistopalveluita tarjoava yritys.

Talenom perustettiin vuonna 1972. Talenom listautui Helsingin pörssin First North -markkinapaikalle kesäkuussa 2015, mistä se siirtyi pörssin päälistalle kesäkuussa 2017. Konsernilla oli vuonna 2019 yhteensä 40 toimipistettä mukaan lukien palvelukeskukset Oulussa ja Tampereella. Suomessa Talenomin markkinaosuus tilitoimistomarkkinoilla oli vuonna 2017 noin neljä prosenttia.

Talenom tiedotti elokuussa 2018 alkaneensa tutkia mahdollisuuksia laajentaa toimintaansa Suomen ulkopuolelle. Keväällä 2019 yhtiö laajentui Ruotsin markkinoille hankkimalla Tukholmassa toimivan tilitoimiston Wakers Consulting AB:n noin 2,6 miljoonan euron kauppahintaan.

## Lähteet

## Aiheesta muualla
* Talenom
Kim Sung-jip

**Kim Sung-jip** (myös muodossa **Kim Seong-jip**, 13. tammikuuta 1919 Soul, Japanin miehittämä Korea – 20. helmikuuta 2016 Soul) oli eteläkorealainen painonnostaja ja olympiamitalisti.

Kim voitti 75 kilogramman painoluokassa olympiapronssia Lontoossa 1948 yhteistuloksella 380 kg ja Helsingissä 1952. Melbournen kesäolympialaisissa 1956 hän sijoittui viidenneksi. Hän saavutti myös MM-pronssia vuoden 1947 MM-kilpailuista ja kultaa vuoden 1954 Aasian kisoista.

Kim oli ensimmäinen itsenäisen Etelä-Korean olympiamitalisti samoin kuin maan ensimmäinen kaksinkertainen olympiamitalisti. Kim kuoli 97-vuotiaana 20. helmikuuta 2016 sairauteen soulilaisessa sairaalassa, jossa hän oli viettänyt kuukauden.

## Lähteet
* Kim Seong-Jip Bio, Stats and Results  Olympics at Sports-Reference.com 

### Viitteet
Lasse Koskela

**Lasse Koskela** (9. elokuuta 1955 Virrat – 18. kesäkuuta 2015 Helsinki) oli suomalainen kirjallisuudentutkija, kirjallisuuskriitikko ja Helsingin yliopiston kirjaston tietoasiantuntija. Hän kirjoitti useita teoksia kielen ja kirjallisuuden alalta.

Koskela opiskeli suomen kieltä Helsingin yliopistossa. Myöhemmin hän työskenteli kirjastoamanuenssina ja kotimaisen kirjallisuuden laitoksen assistenttina. Hänen kritiikkejään ilmestyi muun muassa *[[Parnasso]]ssa* 1980-luvun alusta alkaen.

Koskela oli toimitussihteeri Suomalaisen Kirjallisuuden Seura SKS:n *Suomen kirjallisuushistoria* -projektissa vuosina 1998–1999. Hän sai vuonna 2000 työstä Lauri Jäntin tietokirjapalkinnon yhdessä Liisi Huhtalan, Pertti Lassilan ja Yrjö Varpion kanssa. Koskela oli kulttuurilehti *[[Hiidenkivi (lehti)|Hiidenkiven]]* päätoimittaja 2002–2005. Hän osallistui myös useiden äidinkielen ja kirjallisuuden oppikirjojen tekemiseen ja oli vuodesta 1992 Ylioppilastutkintolautakunnassa uudistamassa äidinkielen ylioppilaskoetta, joka muuttui vuonna 2007.

1990-luvulla Koskela oli perustamassa aloittelevien kirjailijoiden Nobelistiklubia Helsingin yliopistossa. Helsingin yliopiston kirjaston tietoasiantuntijana hän oli kokoamassa vuoden 2015 alussa avattua *Suomalaista klassikkokirjastoa*, joka on yliopiston ja Kansalliskirjaston ylläpitämä digitaalinen kokoelma suomalaista kaunokirjallisuutta ja sen tutkimusta.

## Lähteet
Timo Tarhila

**Timo Tarhila** (s. 14. marraskuuta 1965) on suomalainen uransa päättänyt jalkapallomaalivahti. Hän pelasi yli 200 Ykkösen ottelua, joista valtaosan 1990-luvulla Joutsenon Kullervossa, sekä kauden 1996 Veikkausliigaa Mikkelin Palloilijoissa. IFK Willmanstrandin kanssa hän saavutti futsalin Suomen mestaruuden vuonna 2000.

Ammatiltaan Tarhila on autoilija.

## Ura

Tarhila oli Lauritsalan Työväen Palloilijoiden kasvatti. Hän pääsi seuran edustusjoukkueeseen kaudella 1984, jolloin joukkueen sarjataso oli II divisioona (myöhemmältä nimeltään Kakkonen). Seuraavaksi kaudeksi joukkue nousi I divisioonaan (Ykkönen), jossa Tarhila pelasi ensimmäiset ottelunsa kaudella 1986.

Kaudeksi 1988 Tarhila siirtyi naapurikuntaan II divisioonan Joutsenon Kullervoon, jonka kanssa hän saavutti sarjanousun I divisioonaan kaudella 1989. Hän oli JoKun eli Kultsun ykkösmaalivahti lähes koko 1990-luvun ajan. Ainoat pääsarjaottelunsa Veikkausliigassa, yhteensä 14, Tarhila pelasi kaudella 1996 Mikkelin Palloilijoissa. Liigadebyyttinsä hän teki 1–2-tappioon päättyneessä kotiottelussa Ilvestä vastaan 28. huhtikuuta 1996. MP:n putoamiseen päättyneellä kaudella Tarhila jakoi torjuntavastuun nuoren Antti Kuismalan kanssa.

Myös Kultsu putosi kaudella 1996, joten Tarhilan palatessa joukkueeseen kaudeksi 1997 sarjatasona oli Kakkonen. Ykkösessä hän pelasi Kultsun kanssa jälleen kaudet 1998–1999 ja Kultsun edustusjoukkuetoiminnan lakkauttamisen jälkeen Rakuunoissa kauden 2000. Ykkösen otteluita Tarhila pelasi urallaan yhteensä 201, joista 144 Kultsussa. Kova- ja tarkkapotkuinen maalivahti teki Kultsulle Ykkösessä viisi maalia, kaikki rangaistuspotkusta, ja Rakuunoillekin yhden. Vielä kaudella 2006 hän kuului Kolmosessa pelanneeseen Kultsu FC:n joukkueeseen.

Tarhila pelasi myös futsalia. Hän saavutti useiden muiden Kultsun pelaajien tapaan lajin Suomen-mestaruuden IFK Willmanstrandin kanssa vuonna 2000.

## Lähteet

* 
* 

### Viitteet
Kizilsun kirgiisien autonominen prefektuuri

**Kizilsun kirgiisien autonominen prefektuuri** (, , ) on autonominen prefektuuri Kiinan Xinjiangin uiguurien autonomisen alueen länsiosassa. Prefektuurin pinta-ala on 70&nbsp;916 neliökilometriä. Väkiluku vuonna 2010 oli 525&nbsp;570 . Prefektuurin päähallintopaikka on Artux, joka sijaitsee linnuntietä noin 1055 kilometriä autonomisen alueen pääkaupunki Ürümqistä lounaaseen.

## Hallinnollinen jako

Piirikuntatasolla autonominen prefektuuri jaetaan yhteen piirikuntatason kaupunkiin ja kolmeen piirikuntaan (numerointi kuten oheisessa kuvassa):

; Piirikuntatason kaupunki (1)
* 1. Artux
; Piirikunnat (3)
* 2. Akto
* 3. Akqi
* 4. Ulugqat

## Lähteet

## Aiheesta muualla
Artea Bank

**Artea Bank** on Liettuan Šiauliain kaupungissa kotipaikkaansa pitävä liikepankki, jonka osake noteerataan Vilnan pörssissä. Pankin suurin yksittäinen omistaja vuoden 2018 lopussa oli Euroopan jälleenrakennus- ja kehityspankki noin 26 prosentin omistusosuudella.

Sopimus pankin perustamisesta tehtiin marraskuussa 1991 ja AB Šiaulių Bankas rekisteröitiin helmikuussa 1992. Šiaulių Bankas listautui Vilnan pörssin päälistalle 11. joulukuuta 2006.

## Lähteet

## Aiheesta muualla
* Šiaulių Bankas
Veikko Helteen muistomerkki

**Veikko Helteen muistomerkki** on vuonna 2011 Vihdin Nummelassa paljastettu muistomerkki, joka pystytettiin kansanedustaja, ministeri Veikko Helteen kunniaksi. Sen on veistänyt kuvanveistäjä Erkki Kannosto, ja se sijaitsee työväentalo Rientolan pihalla. Paljastustilaisuudessa puhui kansanedustaja Paavo Lipponen, ja tilaisuudessa oli läsnä myös presidentti Tarja Halonen.

Muistomerkin materiaali on suomalainen punainen graniitti. Se kuvaa kivisten lastujen muodossa puuseppä Veikko Helteen kolmea elämäntyötä, yhteiskunnallista, osuustoiminnallista ja liikuntakulttuurista aktiivisuutta. 

80 000 euron perusrahoituksesta vastasivat Suomen eduskunta, Tradeka-yhtymä, Urheiluopistosäätiö ja Kaatuneiden Muistosäätiö. Lisäksi rahoitusta tuli kansalaiskeräyksen ja eri yhteisöjen kautta, muun muassa Vihdin seurakunnalta.

## Lähteet


Kuva:Veikko Helle muistomerkki (2).jpg | 
Kuva:Veikko Helle muistomerkki (3).jpg | 
Kuva:Veikko Helle muistomerkki (4).jpg |
Gösta Magnusson

**Klas Gösta Natanael Magnusson** (13. syyskuuta 1915 Örebro – 25. marraskuuta 1948 Örebro) oli ruotsalainen painonnostaja, olympiamitalisti ja Euroopan mestari.

Magnusson voitti 82,5 kilogramman painoluokassa olympiapronssia Lontoossa 1948 yhteistuloksella 375 kg ja samana vuonna Euroopan mestaruuden. Hän kuoli hukkumalla kalareissulla heikon jään petettyä.

## Lähteet
* Gösta Magnusson Bio, Stats and Results  Olympics at Sports-Reference.com 

### Viitteet
Triflubatsaami

**Triflubatsaami** on 1,5-bentsodiatsepiinijohdannainen lääkeaine joka on sukua klobatsaamille. Sillä on sedatiivinen ja ahdistusta poistava vaikutus. Aine on pitkävaikutteinen ja sillä on pitkä eliminaation puoliintumisaika.

## Katso myös
* CP-1414S
* Triflunordatsepaami

## Lähteet
Han Su-an

**Han Su-an** (myös muodossa **Han Soo-ann**, 18. kesäkuuta 1926 – 4. tammikuuta 1998 Soul) oli eteläkorealainen nyrkkeilijä ja olympiamitalisti.

Han voitti 51 kilogramman painoluokassa olympiapronssia Lontoossa 1948. Helsingissä 1952 hän sijoittui jaetulle viidennelle sijalle.

## Lähteet
* Han Su-An Bio, Stats and Results  Olympics at Sports-Reference.com 

### Viitteet
Oriol Bohigas

**Oriol Bohigas i Guardiola** (20. joulukuuta 1925 Barcelona – 30. marraskuuta 2021 Barcelona)  oli katalonialainen arkkitehti. Hän toimi muun muassa Barcelonan arkkitehtuurikoulun (ETSAB) professorina.

## Lähteet

## Aiheesta muualla
Olympic Entertainment Group

**Olympic Entertainment Group AS** (lyh. **OEG**) on kasino- ja pelitoimintaa useissa Euroopan maissa pyörittävä virolainen yritys, jonka omistaa Odyssey Europe. Olympic Entertainment Groupilla oli syyskuun 2017 lopulla yhteensä 117 kasinoa, jotka sijaitsivat Virossa, Latviassa, Liettuassa, Slovakiassa, Italiassa ja Maltalla.

Olympic Entertainment Group ilmoitti Tallinnan pörssille maaliskuussa 2018 yhtiön kahden pääosakkaan myyvän osuutensa Lontooseen rekisteröidylle *Odyssey Europe* -sijoitusrahastolle. Pääomistajista Armin Karu omisti Hansa Assetin kautta 45,05&nbsp;% ja Jaan Korpusov Hendeya Investin kautta 18,95&nbsp;% yhtiöstä. Odyssey ilmoitti tavoitteekseen OEG:n vetämisen pois pörssistä ja myös Karu kehotti yhtiön piensijoittajia hyväksymään Odysseyn tarjouksen.

Odyssey Europe sai yritysoston päätökseen lokakuussa 2018, minkä jälkeen Olympic Entertainment Group vetäytyi Tallinnan pörssistä. Yhtiö oli listautunut Tallinnan pörssiin lokakuussa 2006.

## Lähteet

## Aiheesta muualla
* Olympic Entertainment Group
Changjin hui-kiinalaisten autonominen prefektuuri

**Changjin hui-kiinalaisten autonominen prefektuuri** (, ) on autonominen prefektuuri Kiinan Xinjiangin uiguurien autonomisen alueen pohjoisosassa. Prefektuurin pinta-ala on 73&nbsp;659 neliökilometriä. Väkiluku vuonna 2010 oli 1,43 miljoonaa. Prefektuurin päähallintopaikka on piirikuntatason kaupunki Changji, joka sijaitsee linnuntietä noin 35 kilometriä autonomisen alueen pääkaupunki Ürümqistä luoteeseen.

## Hallinnollinen jako

Piirikuntatasolla autonominen prefektuuri jaetaan kahteen piirikuntatason kaupunkiin, neljään piirikuntaan ja yhteen autonomiseen piirikuntaan (numerointi kuten oheisessa kuvassa):

; Piirikuntatason kaupungit (2)
* 1. Changji
* 2. Fukang
; Piirikunnat (4)
* 3. Hutubi
* 4. Manas
* 5. Qitai
* 6. Jimsar
; Autonominen piirikunta (1)
* 7. Morin kazakkien autonominen piirikunta

## Lähteet

## Aiheesta muualla
Olpha

**AS Olpha** (**AS Olainfarm**) on latvialainen, vuonna 1972 perustettu lääkealan yritys Olainesta. Yritys valmistaa noin 60 erityyppistä suun kautta syötävää lääkettä ja noin 30 farmaseuttista yhdistettä tai kemiallista ainesosaa.

Yhtiöllä on seitsemän alkuperäistuotetta. Olainfarmin valmistamia tuotenimiä ovat muun muassa Amlodipine, Clonazepam, Euphillin, Furosemide, Furagin, Midolat, Protionol ja Gripoflex. Yritys toimii osin tytäryhtiöittensä kautta; näitä ovat muun muassa Reinolds SIA, Ozols JDR SIA, Olainfarm energija SIA, Ilmas Aptiekas SIA ja Veritas-Farm. Tämän lisäksi yhtiöllä on 33 apteekkia Riiassa, Vidzemessä, Kurzemessa ja Latgalen alueella.

Olainfarmin osake noteerataan Riian pörssissä. Tammikuussa 2019 sen osake kuului OMX Baltic 10 -indeksiin, joka on Nasdaqin osakeindeksi kymmenen keskeisen Baltian maissa kotipaikkansa pitävän pörssiyrityksen osakkeelle.

## Lähteet
Thomas Byles

**Thomas Roussel Davids Byles** (26. helmikuuta 1870 Leeds – 15. huhtikuuta 1912 Pohjois-Atlantti) oli englantilainen katolinen pappi, joka matkusti RMS Titanicilla. Byles kouluttautui papiksi vuonna 1894. Hän oli Titanicilla matkalla New Yorkiin pikkuveljensä häihin. Byles oli yläkannella kävelemässä kun laiva törmäsi jäävuoreen. Hän avusti kolmannen luokan matkustajia pelastusveneisiin kieltäytyen kahdesti hänelle tarjotusta paikasta pelastusveneessä. Sen jälkeen hän kuunteli matkustajien synnintunnustuksia ja antoi synninpäästön sadoille matkustajille, jotka olivat yhä laivalla pelastusveneiden lähdettyä. Byles hukkui laivan upotessa. Hänen ruumistaan ei koskaan löydetty. Bylesin veljet laittoivat muistomerkin hänen kunniakseen St Helenin katoliseen kirkkoon Chipping Ongariin, Essexiin. Paavi Pius X kuvasi Bylesia "Kirkon marttyyriksi". 

Vuoden 1997 elokuvassa *[[Titanic (vuoden 1997 elokuva)|Titanic]]* Bylesia esitti James Lancaster. Elokuvassa Byles siteeraa Ilmestyskirjan kohtaa 21:4 ympärillään oleville matkustajille.

Vuonna 2015 St Helenin kirkon pappi Graham Smith ja piispa Alan Williams ehdottivat Bylesin julistamista pyhimykseksi.

## Lähteet

## Aiheesta muualla
*http://www.encyclopedia-titanica.org/titanic-victim/fr-byles.html
Biolääketiede

**Biolääketiede** on lääketieteen haara, jossa sovelletaan biologista ja biokemiallista tutkimusta ja tuotekehitystä kliiniseen hoitoon.

## Lähteet
Francisco Javier Sáenz de Oiza

**Francisco Javier Sáenz de Oiza** (Cáseda, 12. lokakuuta 1918 – Madrid, 18. heinäkuuta 2000) oli espanjalainen arkkitehti. Hän oli yksi arkkitehdeista, jotka elävöittivät 1950- ja 1960-luvuilla espanjalaista arkkitehtuuria, joka oli ajautunut jäykkään uusklassisismiin Francon noustua valtaan vuonna 1939.

Sáenz de Oizan merkittävimmät työt ovat Madridissa sijaitsevat pilvenpiirtäjät Torres Blancas (1969) ja Torre del Banco de Bilbao (1972–78). Muita töitä ovat esimerkiksi Aranzazu-basilika Oñatissa Baskimaalla, "El Ruedo" -asuinkerrostalo Madridissa, Torre Triana -hallintorakennus (1989–97) Sevillassa sekä Azoguejo-aukion uudistaminen Segoviassa.


Madrid Paseo de la Castellana-BBVA.jpg|Torre del Banco de Bilbao, Madrid
Arantzazu.jpg|Santuario de Arantzazu, Oñati
Viviendas en la M-30, El Ruedo. Madrid.jpg|"El Ruedo", Madrid
Torre Triana.JPG|Torre Triana, Sevilla


## Lähteet

## Aiheesta muualla
Tallinna Vesi

**AS Tallinna Vesi** on virolainen, Tallinnan seudun vesihuollosta vastaava yritys. Tallinna Veden liiketoimintaan kuuluu juomaveden käsittelyn ja sen jakelun järjestämisen lisäksi myös jäteveden käsittely. Yhtiöllä on voimassa Tallinnan kaupungin kanssa tehty palvelusopimus, missä se on sitoutunut järjestämään kaupungin vesihuollon vuoteen 2020 saakka. Tallinna Veden vuonna 2010 perustettu tytäryhtiö, *OÜ Watercom* tarjoaa veteen liittyviä palveluita paikallishallinnolle, yrityksille ja yksityisille asiakkaille.

AS Tallinna Vesi perustettiin vuonna 1997, kun kaupungin vesilaitoksen toiminta muutettiin osakeyhtiömuotoiseksi. Perustetun yhtiön koko omistus säilyi Tallinnan kaupungilla vuoteen 2001, kun enemmistö osakkeista myytiin brittiläiselle United Utilities -yhtiölle. Lopulta Tallinna Vesi listautui Tallinnan pörssiin 1. kesäkuuta 2005.

Tallinnan kaupunki on pysynyt yhtiön suurimpana omistajana ja vuoden 2017 lopussa kaupunki omisti 34,7 prosenttia Tallinna Veden osakkeista. United Utilities omisti tuolloin 6,5 prosenttia osakkeista. Lokakuussa 2018 yhtiön osake kuului OMX Baltic 10 -indeksiin, joka on Nasdaqin osakeindeksi kymmenen keskeisen Baltian maissa kotipaikkansa pitävän pörssiyrityksen osakkeelle.

## Lähteet

## Aiheesta muualla
* Tallinna Vesi 
* Watercom
The Rolling Stones Australasian Tour 1966

**The Rolling Stones Australasian Tour 1966** oli The Rolling Stones-yhtyeen Australian ja Uuden-seelannin kiertue.

## Kiertueen kappalelista
*Mercy, Mercy
*She Said Yeah
*Play With Fire
*Not Fade Away
*The Spider And The Fly
*That's How Strong My Love Is
*Get Off Of My Cloud
*19th Nervous Breakdown
*(I Can't Get No) Satisfaction

## Kiertuepäivät

**Lämmittelijän Sydneyssä toimi [[The Searchers]].*
Tallinna Kaubamaja

**Tallinna Kaubamaja Grupp AS** on Tallinnasta kotoisin oleva virolainen osakeyhtiö, joka toimii kaupan ja kiinteistövuokrausalan parissa. Konserniin kuuluu useita omilla brändeillään toimivia tytäryhtiöitä, kuten Selver-kauppaketju, Tallinnan ja Tarton Kaubamaja -tavarataloja ylläpitävä Kaubamaja AS sekä turvallisuuspalveluja tarjoava Viking Security AS. Tallinna Kaubamaja Gruppin pääomistaja on *OÜ NG Invevesteeringud*, joka omisti vuoden 2018 lopulla yhtiöstä 67 prosenttia.

## Historia
Yritysryhmän historian katsotaan alkavan vuodesta 1960, jolloin Tallinna Kaubamaja -tavaratalo avattiin Tallinnassa, silloisessa Viron SNT:ssä. Ensimmäinen Selver avasi ovensa Tallinnan Lasnamäessä vuonna 1995, ja myöhemmin vuosien 1998–2001 aikana Selveristä kehitettiin super- ja hypermarketketju. Tallinna Kaubamaja Grupp listautui Tallinnan pörssiin vuonna 1996. Helmikuussa 2016 yhtiön osake kuului OMX Baltic 10 -indeksiin, joka on osakeindeksi kymmenen keskeisen Baltian maissa kotipaikkansa pitävän pörssiyrityksen osakkeelle.

Konserni laajentui yritysostojen myötä autokaupan puolelle vuonna 2007. Tallinna Kaubamaja Grupp osti jalkinekauppaa Virossa ja Latviassa harjoittaneen ABC King AS:n ja Suurtüki NK OÜ:n vuonna 2008. Yhtiö avasi ensimmäiset kauneudenhoitotuotteiden kauppaan keskittyvät I.L.U.-myymälänsä vuonna 2009.

Konsernilla oli Helsingin Kaisaniemessä liike huhtikuusta 1997 seuraavan vuoden heinäkuuhun, jolloin se lakkautettiin kannattamattomana.

## Kuvia

Tiedosto:EU-EE-Tallinn-Merimetsa Selver.JPG|Yrityskonserniin kuuluvan Selver-kauppaketjun supermarket Tallinnan Merimetsassa.
Tiedosto:EU-EE-TLN-LAS-Mustakivi-Mustakivi Selver.JPG|Selver-ketjun hypermarket Tallinnan Mustakiven alueella.
Tiedosto:Tartu Kaubamaja 2011.JPG|Tartu Kaubamaja -kauppakeskus Tartossa on osa yrityskonsernia.


## Lähteet

## Aiheesta muualla
* Tallinna Kaubamaja Grupp
Oulun keskuskansakoulu

Entinen **Oulun keskuskansakoulu** on Oulun Vanhatullin kaupunginosassa toiminut kansakoulu ja loppuvaiheessa peruskoulun ala-aste sekä myöhemmin terveysasemana toiminut rakennus. Rakennus on arkkitehti Kaarlo Borgin suunnittelema funktionalistinen koulurakennus vuodelta 1933, joka valmistui vuonna 1934. Uuteen koulurakennukseen Oulun kaupunki tilasi vuonna 1936 seinämaalauksen *Koivu ja tähti* oululaiselta taiteilijalta Juho Mäkelältä. Rakennus tunnetaan nykyään parhaiten puhekielessä sammakkotalona, sillä talon edustalla suihkualtaassa pitää vahtia kuvanveistäjä, professori Raimo Metsänheimon vuonna 1993 paljastettu sammakko, Rupikonna.

## Oulun keskuskansakoulu
Suunnitelma uuden koulutalon rakentamiseksi Ouluun käynnistyi jo 1920-luvun alkupuoliskolla. Taloudellisesti vaikeat vuodet Oulun kaupungin taloudessa lykkäsivät asian ratkaisua aina 1930-luvulle. Rakentamisesta päätettiin lokakuussa 1933 arkkitehti Borgin piirustusten pohjalta Vanhatullin kaupunginosaan keskusta-alueelle Saaristonkadun ja Uusikadun kulmaan. Uusi koulu otettiin käyttöön vuonna 1935.

Sotavuodet 1939–1944 muuttivat rakennuksen käyttötarkoitusta, sillä sotien aikaan siitä tuli 32. sotasairaalan (32. SotaS) sivupiste pääpaikan sijaitessa silloin uudessa Kontinkankaan sairaalassa. Talvisodan alettua haavoittuneita tuli niin paljon, että Kontinkankaan sairaalan lisäksi oli otettava käyttöön myös uusia sijoituskohteita sotilassairaalalle. Näin Keskuskansakoulustakin tuli sotilassairaala yli 300:lle haavoittuneelle. 

Jatkosodan aikaan Keskuskansakoulu kuten naapurirakennus Teknillinen oppilaitos toimivat sotilassairaalan sivupisteinä pääpaikan sijaitessa Kontinkankaalla.

Koulutyö Keskuskansakoulun rakennuksessa jatkui sotien jälkeen vuonna 1945.

Peruskoulun korvatessa kansakoulun Keskuskansakoulukin muuttui Keskustan peruskouluksi. Samanaikaisesti kasvavassa Oulussa lapsiperheet muuttivat uusiin asumalähiöihin, mikä vähensi keskusta-alueen oppilasmääriä. Tämän vuoksi entiselle Keskuskansakoululle etsittiin uutta käyttötarkoitusta. 1970-luvun lopulla koulutyö rakennuksessa päättyikin.

## Keskustan terveysasema
Talo peruskorjattiin keskustan terveysasemaksi vuosina 1981–1982. 

## Jatkokäyttö
Oulun kaupunki myi talon vuonna 2016 Cor Group Oy:lle.

Rakennus on korjaus- ja muutostöiden yhteydessä korjattava sen kulttuurihistorialliset ja rakennustaiteelliset arvot säilyttäen. Julkisivukorjauksissa on käytettävä alkuperäisiä tai niitä vastaavia materiaaleja. Sisätiloissa voi tehdä toiminnan vaatimia muutoksia. Korjaus- ja muutostoimista pitää pyytää museoviraston lausunto.

## Lähteet

## Aiheesta muualla
Cristal Snow’n diskografia

Tämä artikkeli on suomalaisen laulaja-lauluntekijä **[[Cristal Snow|Cristal Snow’n]] diskografiasta**.

## Studioalbumit

## Singlet

## Musiikkivideot
* *Pump It Up* (ohj. Misko Iho)
* *Cristal Clear*
* *Scarred* (ohj. Misko Iho)
* *Can’t Save Me* (ohj. Misko Iho)
* *China Cool* (ohj. Misko Iho)
* *Turn Me Up* (ohj. Jyrki Murtomäki)
* *Killing Me* (ohj. Misko Iho)
* *Wicked* (ohj. Jyrki Murtomäki & Cristal Snow)
* *Surrender* (ohj. Cristal Snow)
* *Venom* (ohj. Cristal Snow, Viivi Huuska)
* *Love Is Blind* (ohj. Viivi Huuska)
* *Riding the Storm* (ohj. Viivi Huuska)
* *Die Hard* (ohj. Viivi Huuska & Cristal Snow)
* *Higher Ground* (ohj. Viivi Huuska)
* *Indestructible* (ohj. Viivi Huuska & Cristal Snow)

## Lähteet